На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019 ), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022 ) , Скупштина општине Чајетина, са седници одржаној дана 20. јула 2023. године, донела је

**ОДЛУКУ О ИЗМЕНИ ОДЛУКЕ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА ПРИВРЕДНОГ ДРУШТВА '' ПРЕМИЈА'' НОВИ ПАЗАР**

**Члан 1.**

У Одлуци о уређивању грађевинског земљишта средствима инвеститора Привредног друштва '' Премија'' Нови Пазар ('' Службени лист општине Чајетина '', бр 11/2022 ) члан 3. мења се и гласи :

**Члан 3.**

'' Инвеститор ће извести радове из члану 1. Одлуке за који ће надлежни орган издати потврду о извршеним радовима по основу које ће се извршити коначан обрачун изведених радова. Вредност изведених радова ће бити призната у поступку обрачуна доприноса за уређивање грађевинског земљишта овог инвеститора приликом обрачуна доприноса за изградњу објекта на катастарској парцели 4538/6 КО Чајетина тако што се неће обрачунавати допринос за нето површину од 2.468,00 м2 за који је инвеститор извршио радове у 2022. години.

У складу са чињеницама из става један овог члана биће измењен обрачун доприноса број 351-264/2023-03 од 14.06.2023.године. ''

**Члан 2.**

Ова одлука ступа на снагу даном доношења а биће објављена у ''Службеном листу општине Чајетина''.

***О б р а з л о ж е њ е***

Одлука о уређивању грађевинског земљишта средствима инвеститора Привредног друштва '' Премија'' Нови Пазар донета је 29.новембра 2022. године и њом су предвиђени радови које ће извести овај инвеститор односно финансијер и ти радови су процењену на укупну вредност од 30.000.000,00динара.

Након усвајања одлуке закључен је уговор и овај финансијер је 28.децембра 2022. године донео оверену спецификацију односно испунио је своју обавезу из уговора тако што је извршио радове по спецификацији ( што је једнако уплати средстава) наведени износ уплатио за предвиђене радове.

На земљишту на коме је требао да гради постојао је ваздушни вод далековода и из тих разлога ово привредно друштво није могло добити локацијске услове све до априла 2023. године. Обрачун доприноса за градњу овог објекта , према достављеном пројекту извршен је у јуну месецу и на исти је уложен приговор о коме је расправљало и Општинско веће. Инвеститор је истакао да му је требало даном доношења спецификације ( 28.децембра 2022. године ) извршити претварање уплаћеног износа у м2 будућег објекта јер је од 1 .јануара дошло до увећања висине доприноса а након тога и до повећања основице у марту месецу чиме је у великој мери оштећен и мора да плати много већи износ доприноса. Општинско веће је предложило да се усвоји овај приговор тао што би се уплаћени износ претворио у број квадрата што је изменом члана 3. и урађено.

Нето површина је утврђена на основу следећих чињеница:

- вредност радова је 30.000.000,00 динара је утврђена у новембру 2022.године.

- у том периоду просечна цена новоградње је била 192.935,00 динара

- коефицијент за другу зону у новембру, децембру 2022.године је био 0,060

- 1м2 нето површине за који се не обрачунава умањење доприноса за изградњу стамбеног објекта у периоду новембар, децембар 2022.године са попустом за једнократно плаћање је био 12.155,00 динара

- када се износ од 30.000.000,00 динара поделу са 12.155,00 добија се нето површина од 2.468,00м2

- са напоменом да се за подрумски простор не обрачунава допринос за уређивање грађевинског земљишта по Закону о планирању и изградњи

**СКУПШТИНА ОПШТИНЕ ЧАЈЕТИНА**

**Број: 400-1111/2022-01 од 20. јула 2023. године**

**ПРЕДСЕДНИК**

**Скупштине општине,**

*Арсен Ђурић*